**Kunfehértó Község Polgármesterének**

**ELŐTERJESZTÉSE**

Kunfehértó Község Önkormányzatának Képviselő-testülete

2016. augusztus 24. napján tartandó rendkívüli ülésére

**Tárgy: 2016. évi közbeszerzési terv elfogadása**

*Tisztelt Képviselő-testület!*

A közbeszerzésekről szóló 2015. évi CXLIII. törvény (új Kbt.) 42.§ (1) bekezdése alapján a törvény hatálya alá tartozó ajánlatkérők kötelesek éves összesített közbeszerzési tervet készíteni az adott évre tervezett közbeszerzéseikről. A helyi önkormányzat az új Kbt. 5.§ (1) bekezdés c) pontja alapján tartozik a törvény hatálya alá.A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

Az ajánlatkérő a közbeszerzési terv elkészítése előtt indíthat közbeszerzési eljárást, amelyet a tervben szerepeltetni kell. A közbeszerzési terv nem vonja maga után a közbeszerzésre vonatkozó eljárás lefolytatásának kötelezettségét, illetve az ajánlatkérő indíthat abban nem szereplő eljárást is. Ilyen esetben a tervet módosítani kell, megadva a módosítás indokolását is.

A Kbt. 43. § (1) bekezdése alapján a közbeszerzési tervet, valamint annak módosításait az ajánlatkérő honlapján ([www.kunfeherto.hu](http://www.kunfeherto.hu)) meg kell jeleníteni.

Kunfehértó Község Önkormányzata által 2016. évre jelenleg ismert megrendelései közül egy esetében várható, hogy eléri a közbeszerzési értékhatárt (traktor és tartály-pótkocsi), melyet szerepeltetni szükséges aközbeszerzési tervben.

A közbeszerzési terv készítése jogszabályi kötelezettségünk, így Kunfehértó Község Önkormányzatának 2016. évi közbeszerzési terve a mellékletben szereplő adatokat tartalmazza.

Kérem a Képviselő-testületet, hogy az alábbi határozati javaslatot elfogadni szíveskedjék.

**Határozati javaslat:**

**Kunfehértó Község Önkormányzatnak Képviselő-testülete 2016. évre vonatkozó közbeszerzési tervét a melléklet szerinti adattartalommal elfogadja.**

**Határidő:** azonnal

**Felelős:** Huszár Zoltán polgármester

Kunfehértó, 2016. augusztus 15.

Huszár Zoltán sk.

**Kunfehértó Községi Önkormányzat Képviselő-testületének 2016. évi közbeszerzési terve**

|  |  |  |  |  |  |
| --- | --- | --- | --- | --- | --- |
| A közbeszerzés tárgya és mennyisége | Irányadó eljárásrend | Tervezett eljárási típus | Az eljárás megindításának, illetve a közbeszerzés megvalósításának tervezett időpontja | Szerződés teljesítésének várható időpontja vagy a szerződés időtartama | Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére? |
| I. Árubeszerzés |  |  |  |  |  |
| -Traktor tartály-pótkocsival beszerzése | Nemzeti eljárásrend | Kbt.115.§-alapján | IV. negyedév | 2016. október | - |
|  |  |  |  |  |  |
|  |  |  |  |  |  |
| II. Építési beruházás |  |  |  |  |  |
| - |  |  |  |  |  |
|  |  |  |  |  |  |
|  |  |  |  |  |  |
| III. Szolgáltatás-megrendelés |  |  |  |  |  |
| - |  |  |  |  |  |
|  |  |  |  |  |  |
|  |  |  |  |  |  |
| IV. Szolgáltatási koncesszió |  |  |  |  |  |
| - |  |  |  |  |  |
|  |  |  |  |  |  |
|  |  |  |  |  |  |

Záradék: Jóváhagyta **Kunfehértó Község Önkormányzatának Képviselő-testülete** …../2016. (VIII. 24.) számú határozatával.

Kunfehértó, 2016. augusztus 24.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huszár Zoltán Polgármester